टीवीएस समूह
टीवीएस एक भारतीय औद्योगिक समूह है जिसकी बुनियाद मुख्यतः चेन्नई और मदुराई में रखी गई थी और यह विविध क्षेत्रों में सक्रिय है। इस समूह की लगभग सभी कंपनियां निजी स्वामित्व के तहत हैं। इनमें से सबसे बड़ी और सबसे ज्यादा दिखाई देने वाली कंपनी टीवीएस मोटर्स है जो भारत की शीर्ष 3 दुपहिया वाहन निर्माता कंपनियों में से एक है। बीसवीं सदी के मोड़ पर एक छोटी शुरुआत के बाद से इस समूह ने प्रगति करते हुए भारत की सबसे बड़ी ऑटो उपकरण निर्माता एवं वितरक कंपनी बनने का गौरव हासिल किया है। टीवी सुन्दरम अयंगर एण्ड सन्स इस समूह की होल्डिंग कंपनी है; और टी. वी. सुन्दरम अयंगर इसके संस्थापक थे।